cyanic-selkie/wikianc huggingface dataset:
Jan Heintze
Heintze var veng på Kastraup BK i 1981-82. Deretter hadde han kontrakt med nederlandske PSV Eindhoven i 12 år fram til 1994, der han var sideback for den suksessrike klubben. Etter mellomspel med to sesongar i Bayer Ürdingen og tre i Bayer Leverkusen, kom han tilbake til PSV i 1999 og tente klubben i fire år. Heintze vart nederlanadsk seriemeister seks gongar med PSV.
Heintze var dansk landslagsspelar frå 1987 til 1991. Då han i protest reiste heim før ein landskamp i 1991, vart han sett i karantene i eitt år og lite brukt dei neste åra. Dermed mista han den danske EM-triumfen i 1992. Fyrst frå 1996 fekk han fast plass i den danske fyrsteellevaren, deltok såleis i EM 1988, VM 1998, EM 2000 og VM 2002.
Mathias Engebretsson Øvrom
Mathias Engebretsson Øvrom var ein norsk lærar, gardbrukar og stortingsmann frå Gjerpen i Telemark.
Øvrom var son til ein husmann i Gjerpen. Etter å ha gått i lære hos soknepresten var han omgangsskulelærar frå 1841 til -46. Deretter gjekk han Asker seminar og var huslærar 1847-48 og så lærar ved den Tordenskjoldske skole i Holmestrand, frå 1851 var han andrelærar i folkeskulen i Porsgrunn. Seinare vart han fyrstelærar og frå 1869 kyrkjesongar i Gjerpen. Same året kjøpte han seg gard på Sem og vart gardbrukar òg.
I si tid i Porsgrunn var han medlem av formannskapet i byen. Øvrom var ordførar i Gjerpen 1869-85, seinare varaordførar. Han var medlem av forlikskommisjonen 1882-90. Øvrom var 4. representant frå Bratsbergs amt på Stortinget 1871-73, medlem av protokollkomiteen.
Gullstein
Gullstein er ein tettbygd stad aust på øya Tustna i Aure kommune i Møre og Romsdal. Han var administrasjonssenter i tidlegare Tustna kommune. Gullstein har bussamband til Kristiansund over Tømmervåg med ferje til Nordlandet via fylkesveg 680. Gullstein kyrkje ligg her.
Namnet «Gullstein» er opphavleg eit gardsnamn, første ledd kjem anten av mannsnamnet Gulli eller metallnamnet gull, eit samanlikningsnamn, og siste ledd tyder 'fjellknaus, skjer' i sjøen.
Musculus biceps brachii
Musculus biceps brachii, på norsk den tohovda olbogebøyaren eller berre biceps i vanleg daglegtale, er ein tohovda muskel som ligg på framsida av overarma mellom aksla og olboga. Begge hovuda kjem frå skulderbladet (scapula), og saman blir dei til ein muskelbuk som festar på den øvste delen av underarma. Sjølv om m. biceps brachii går frå aksla og ned til underarma, så er det berre i underarma den har dei viktigaste rørslene, nemleg å supinere (utoverrotere) underarma og flektere (bøye) olboga. Muskelen blir innervert av n. musculocutaneus.
Utspring og feste
Proksimalt, det vil seie mot kroppen, spring det kortet hovudet, caput breve m. bicipitis brachii ut frå processus coracoideus som er på toppen av scapula. Det lange hovudet, caput longum m. bicipitis brachii, kjem frå tuberculum supraglenoidale som òg er på scapula, og sena kjem ut frå leddkapselen, går ned i sulcus intertubercularis på overarmsbeinet, humerus før hovudet slår seg saman med det korte hovudet. Hovuda går saman i ein muskelbuk midt på humerus, nært festa til m. deltoideus. Distalt, lenger ut på arma, festar muskelen i to sener. Den krafigaste av desse senene festar på tuberositas radii på spolebeinet, radius, medan den andre sena går over i ein senespegel, ein aponevrose kalla lacertus fibrosus, som breier seg utover muskelfascien over bøyarane på ulnarsida av underarma.
Rørsle
M. biceps brachii går over tre ledd, skulderleddet, articulatio glenohumerale, olbogeleddet, articulatio humeroulnare og leddet mellom radius og ulna, articulatio radioulnare, og kan derfor røre arma ved å trekkje seg saman over desse ledda. Dei viktigaste rørslene til muskelen er å supinere (utoverrotere) underarma i articulatio radioulnare og å bøye arma i olboga. I motsetnad til kva mange trur er ikkje m. biceps brachii den sterkaste bøyaren i olboga, det er det m. brachialis som er. Den er likevel den sterkaste supinatoren, og om ein treng mykje kraft i utoverrotasjonen, lyt ein bøye olboga i 90° vinkel for at m. biceps brachii skal få så stor ei vektarm som råd.
Variantar
Trass i namnet som impliserer ein muskel med to hovud, er m. biceps brachii ein muskel som kan gje seg til uttrykk i mange variantar. Hos om lag 3 % vil muskelen vere trehovda, og særsynt kan det òg vere fleire hovud enn tre. Vanlegvis vil det tredje hovudet ha utspring medialt for m. brachialis og gå saman med det korte hovudet, eller springe ut ved festet til m. deltoideus. Den distale sena er i 40 % av tilfella heilt delt i to, medan den dannar en bifurcatio, Y-deling, i 25 % av tilfella.
Albert Balchen
Balchen var son til ein prest. Han vart student frå Bergens skole i 1844 og vart cand. theol. i 1848. Dei neste åra var han skulelærar og huslærar. Frå 1851 var han styrar ved borgarskulen i Levanger, deretter lærar ved borgar- og realskulen i Christiania. Sidan var han sokneprest i Trysil 1858-67, Sarpsborg 1867-76, Høland 1876-84 og i Larvik 1884-97. Han var ordførar og sparebank-«direktør» (dvs styremedlem) i Trysil, og medlem av forlikskommisjonen i Sarpsborg.
Balchen representerte Sarpsborg på Stortinget 1868-76 og Larvik og Sandefjord frå 1886 til -91. Han var i 1868-69 medlem av kyrkjekomite nr 1. Dei to neste tingperiodane var han sekretær i kyrkjekomiteen, fram til han i 1876 var han formann for komiteen. Han fekk atter sete i kyrkjekomiteen då han kom innatt på Stortinget, 1886-91. Den siste tingbolken, 1889-91, var han i tillegg medlem av Lagtinget. Balchen var elles medlem av skattelovskommisjonen av 1884.
Han døydde i Kristiania i 1908.
Tabalah
Tabalah er ein landsby aust i Jemen. Han ligg i Hadhramaut guvernement.
Kalvinisme
Kalvinisme er ei retning innan protestantisk kristendom. Han har namn etter den fransk-sveitsiske reformatoren Jean Calvin (1509–1564), som la grunnlaget for trusretninga. Han er òg kjend som den reformerte tradisjonen. Blant dei mest kjente elementa i læra er predestinasjon og ukondisjonell utveljing.
Tradisjonen blei først fremja av personar som Martin Bucer, Heinrich Bullinger og Peter Martyr Vermiglo. Han påverka òg engelske reformatorar som Thomas Cranmer og John Jewel, i tillegg til den skotske reformatoren John Knox.
Bakgrunn
Den internasjonale innverknaden til Jean Calvin byrja med utviklinga av doktrinane til den protestantiske reformasjonen då han var 25 år gammal. Han byrja å skriva Christianae Religionis Institutio i 1534, året etter at han hadde brote med Den katolske kyrkja. Verket blei gjeve ut i 1536, og blei revidert fleire gonger i løpet av livet til Calvin. Det kom òg ut i fransk omsetjing. Gjennom dette og andre polemiske og pastorale verk, konfesjonsdokumenta hans og bibelkommentarer hadde Calvin ein sterk innverknad på utviklinga av protestantismen.
Den aukande tydinga til dei reformerte kyrkjene fann stad i andre fasen av reformasjonen, då dei evangeliske kyrkjene byrja å etablera seg etter ekskommunikasjonen av Martin Luther. Calvin levde då i eksil i Genève. Han signerte Confessio Augustana i 1540, men den sveitsiske reformasjonen følgde læra til Zwingli meir enn den til Luther. Det blei snart klart at dei reformerte kyrkjene tok ei anna retning enn dei lutherske, og Calvin var den fremste av fleire teologar som leidde denne utviklinga.
Spreiinga av kalvinisme
Tyngdepunktet til Calvin var i Genève, men verka hans blei spreidde vidt i Europa. Fleire stader blei kalvinismen den dominerande trusretninga, særleg i Skottland, Nederland og delar av Tyskland. Han stod òg sterkt i Frankrike, Ungarn (særleg Transilvania) og Polen. Det skotskinspirerte Brøðrasamkoman på Færøyane har òg kalvinistiske trekk.
Dei fleste nybyggarane i New England var kalvinistar, inkludert puritanarane og nederlandske emigrantar. Nederlandske kalvinistar var òg blant dei fyrste europearane som busette seg i Sør-Afrika, der retninga framleis er sterk blant boarane.
Nokre av dei største kalvinistiske kyrkjene blei grunnlagde av misjonærar på 1800- og i 1900-talet. Dei i Korea og Nigeria utmerker seg særskild med storleiken sin.
Grunnleggande skildring
Kalvinismen har fleire ulike retningar som har ein del innbyrdes forskjellar. Ein kan ikkje finna alle sider ved kalvinistisk tru i verka til Calvin; mykje kjem frå andre teologar. Blant dei mest innverknadsrike i tillegg til dei som er nemnde ovanfor finn ein Calvin sin følgjesvein Theodore Beza, den nederlandske teologen Franciscus Gomarus og grunnleggaren av Den presbyterianske kyrkja John Knox. Ein finn òg seinare innverknad, frå den engelske baptisten John Bunyan, den amerikanske predikanten Jonathan Edwards og den neo-ortodokse teologen Karl Barth.
Eit sentralt element i kalvinismen, som skil den frå andre retningar, er den unike soteriologien hans, det vil seia lære om frelse. Han framhevar at mennesket er ute av stand til å gjera noko som helst for å oppnå frelse, og at Gud åleine er initiativtakar på kvart stadium av mennesket si frelse, inkludert å tru og omvenda seg. Denne doktrinen blei definitivt formulert ved synoden i Dort (1618–1619), men kalvinistar vil naturlegvis seia at denne læra har eksistert sidan Bibelen blei skipa. Synoden i Dort avviste samtidig den alternative, og på mange måtar motsette, oppfatninga kjend som arminianisme. Kalvinismen står altså for eit monergistisk frelsessyn, som er det motsette av det synergistiske frelsessynet. Monergismen forkynnar at Gud åleine frelser og bevarer eit menneske, og at ingen menneske kan innvieka på si eiga frelse. Grunnen til at menneske omvender seg og trur, er at Faderen drar dei (Joh 6:65).
Kalvinismen er nokre gonger blitt kalla augustinianisme, fordi sentrale poeng i soteriologien blei formulert av Augustin av Hippo i disputten hans med Pelagius. I motsetning til den frie viljen som det blei argumentert for av Charles Finney og andre dissenterar (som ofte blei kalla pelagianarar eller semi-pelagianarar) la kalvinismen sterk vekt på den vedvarande godheita i skapinga kombinert med det absolutte fallet til mennesket og øydelegginga av sivilisasjon gjennom synd. Han ser derfor frelsa som ei ny skapingshandling utført av Gud framfor noko som enkelte som blir frelst oppnår.
Guds suverenitet
Læra til kalvinismen kan seiast å summerast opp i Calvin si sentrale tru på den absolutte suvereniteten til Gud. Gud etablerer seg sjølv som den einaste altvitande, altsjåande og den allmektige. Allmakta hans er ikkje passiv, men aktiv og verksam i alle forhold. Allereie før han skapte verda låg det klar ein plan for kvar minste detalj gjennom heile historia. Om berre eit atom var utanfor kontrollen til Gud kunne det fått katastrofale følgje for planen hans, og kan derfor ikkje tillatast.
Suveren nåde
Kalvinismen legg vekt på den fullstendige øydelegginga av den etiske naturen til mennesket, sett opp mot Guds suverene nåde i frelsa. Han lærer at mennesket er fullstendig ute av stand til å følgja Gud eller sleppa unna fordømminga hans, og at den einaste vegen til frelsa ligg i at Gud overstyrer dei uvillige hjarta deira slik at dei blir vende om frå opprør til villig lydnad.
Etter dette synet er alle menneske fullt ut prisgitt Guds nåde. Han kunne på rettferdig måte fordømma alle menneske for syndene deira, men har vald å visa nåde mot nokon for å bringa ære for sitt namn. Eit menneske blir frelst medan eit anna går tapt, og dette skjer ikkje på grunn av vilje, tru eller dyd, men fordi Gud har fatta ei suveren avgjerd om å visa nåde. Personen må handla for å tru og bli frelst, men denne lydnaden i trua er ifølgje kalvinismen Guds gåve, og ikkje eit val tatt gjennom fri vilje.
Kalvinistar meiner dette demonstrerer rekkevidda av Guds kjærleik når han frelser dei som ikkje kan eller vil følgja han. Ein meiner òg at det å minnast om denne læra fjernar stolthet og selvgodhet. Helliggjøring blir søkt av kalvinistar gjennom ein kontinuerleg tillit til Gud, som reinsar den troendes hjarte.
Som ei følgje av dette synet meiner ein at Guds plan er til stades og utviklar seg i kvar hending. Dette fører til eit absolutt avhengnadsforhold til Gud, som ikkje berre blir forbunde med fromme handlingar som bøn, men også med alle andre ting i livet.
Ut frå det andre bodet i Moselova er det ikkje tillate med bilde i kalvinistiske kyrkjer. Skriftstader er dei einaste tillatne dekorasjonane.
Kaninneset
Kaninneset er eit kupert nes som ligg 2 nautiske mil (3.7 km) vest-sørvest for Kelp Point på sørsida av Husvik i Strømnesfjorden i Sør-Georgia. Det skildrande namnet Rocky Point vart gjeven dette neset, truleg av mannskap på Discovery Investigations som kartla Husvik i 1928. Dette namnet er i bruk andre stader i Antarktis. South Georgia Survey, 1951–52, rapporterte at neset vart kalla Kaninneset av mannskapet på Husvik kvalstasjon. Namnet kjem truleg av dei mange forsøka sidan 1872 på å introdusere kaninar på øya.
Fylkesveg 383 i Møre og Romsdal
Fylkesveg 383 i Møre og Romsdal går mellom Sætran og Nerdvika i Smøla kommune. Vegen er 14,2 km lang.
Friidrettslandskampen Noreg–Sverige 1962
Friidrettslandskampen Noreg–Sverige 1962 for menn vart avvikla på Bislett stadion i Oslo 24. og 25. juli. Landskampen enda med suveren siger til Sverige med 125 poeng mot 87. Begge landa deltok med to utøvarar i kvar av enkeltøvingane.
Bjørn Bang Andersen forbetra sin eigen norske rekord i kulestøyt til 17,41 meter, det same gjorde Sverre Strandli i sleggjekast med 63,55 meter.
200 meter
<br style="clear:both;" />
1500 m
<br style="clear:both;" />
5 000 m
<br style="clear:both;" />
110 meter hekk
<br style="clear:both;" />
3 000 m hinder
<br style="clear:both;" />
Stavhopp
<br style="clear:both;" />
Tresteghopp
<br style="clear:both;" />
Diskoskast
<br style="clear:both;" />
Spjutkast
<br style="clear:both;" />
4 × 100 meter stafett
<br style="clear:both;" />
100 meter
<br style="clear:both;" />
800 m
<br style="clear:both;" />
10 000 m
<br style="clear:both;" />
400 m hekk
<br style="clear:both;" />
Høgdehopp
<br style="clear:both;" />
Lengdehopp
<br style="clear:both;" />
Kulestøyt
<br style="clear:both;" />
Sleggjekast
<br style="clear:both;" />
4 × 400 m stafett
<br style="clear:both;" />
Alessandro Santos
er ein japansk fotballspelar.
Dei russiske fjella
Dei russiske fjella er ei spreidd gruppe fjell og nunatakar mellom Hoelfjella og Sør-Rondane i Dronning Maud Land. Gruppa vart kartlagde frå flyfoto tekne av den norske antarktisekspedisjonen desember 1958-januar 1959. Gruppa vart observert same sommaren av Den sovjetiske antarktisekspedisjonen, visstnok etter å ha gått i land ved Lazarev Station i mars 1959, og namngjeve Gory Russkije.
Sønderborg kommune
Sønderborg kommune er ein dansk kommune i Sønderjylland i Region Syddanmark. Kommunen vart skipa i samband med kommunereforma 1. januar 2007 og er ei samanslåing av Augustenborg kommune, Broager kommune, Gråsten kommune, Nordborg kommune, tidlegare Sønderborg kommune, Sundeved kommune og Sydals kommune. Kommunen femner øya Als og store delar av halvøya Sundeved.
Sønderborg kommune har 74,801 innbyggjarar (2017) og administrasjonsenteret ligg i Sønderborg.
Avkutta dodekaeder
Eit avkutta dodekaeder er ein arkimedisk lekam med 12 dekagonale og 20 trekanta sider, 60 hjørne og 90 kantar. Denne blir konstruert ved å stumpe av (kutte av) ein tredjedel av kantane i begge endar av eit dodekaeder, da får du 20 nye trekanta sider og gjer dei gamle pentagon-sidene dekagonale.
Skällinge
Skällinge er ein svensk tettstad i Varbergs kommun i Hallands län i Halland. I 2005 hadde tettstaden 603 innbyggjarar. Skällinge ligg cirka 20 kilometer nordaust for Varberg
Ulla Lindkvist
Ulla Maria Lindkvist var ein svensk orienteringsløpar. Ho vart verdsmeister i 1966 og 1968, og nordisk meister i 1967, 1969, 1971 og 1973.
Lindkvist vart europameister i 1962. I 1966 vart ho den fyrste verdsmeisteren i orientering, ein VM-tittel ho forsvarte i 1968. I mellomtida vart ho nordisk meister i 1967, ein meistertittel ho beheldt gjennom dei nordiske meisterskapane 1969, 1971 og 1973. Attåt dei individuelle triumfane, sprang ho Sverige inn til stafett-gull i Nordisk 1967, VM 1968, Nordisk 1969 og VM 1970.
Lindkvist sigra i femdagars-tevlinga O-Ringen alle åra frå 1967 til 1974.
Fylkesveg 384 i Møre og Romsdal
Fylkesveg 384 i Møre og Romsdal går mellom Fuglvågen og Nordvika i Smøla kommune. Vegen er 12,2 km lang.
Fathi Arafat
Dr. Fathi Arafat (fødd 1933 i Jerusalem, død 1. desember 2004) var president i palestinarane sin Raude Halvmåne frå 1978 og fram til han døydde, og var ein yngre bror av Yasir Arafat.
Gjennom leiarstillinga si i Raude Halvmåne var han også fungerande helseminister for palestinske flyktningar som lever utanfor Gaza og Vestbreidda. Fathi var utdanna innan medisin ved universitetet i Kairo, og tok eksamen der i 1957. I 1998 vart han æresdoktor (Honorary Doctorate of Science) ved det internasjonale universitetet i Sri Lanka.
Andre verv
Han døydde av magekreft på eit sjukehus i Kairo.
Tafilah i Jemen
Tafilah er ein landsby aust i Jemen. Han ligg i Hadhramaut guvernement.
NM i friidrett 1966
Noregsmeisterskapen i friidrett 1966, hovudmeisterskapen, vart avvikla på Nadderud stadion i Bærum dagane 12.-14. august 1966. Arrangør var IL Tyrving og Akershus Friidrettskrets. Meisterskapen omfatta 19 tevlingar for menn og 11 for kvinner.
Bjørn Bang Andersen vart tildelt kongepokal for sitt kulestøyt på 18,15 meter og Berit Berthelsen kongepokal for eit lengdehopp som målte 6,34 m.
100 m
<br style="clear:both;" />
200 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 meter hekk
<br style="clear:both;" />
3 000 m hinder
<br style="clear:both;" />
1000 meter stafett
<br style="clear:both;" />
Koppen Point
Koppen Point er eit nes på nordaustsida av innløpet til Moltke Harbor i Royal Bay i Sør-Georgia. Namnet Koppenberg vart opphavleg gjeven av ei tysk gruppe av Det internasjonale polaråret, 1882–83, til ein liten ås lenger inn i bukta, kring 900 meter aust for den tyske basen. Det vart kalla opp etter professor Wladimir Köppen (1846–1940), ein kjend meteorolog og klimatolog, som tilrådde å opprette eit observatorium nær basen. South Georgia Survey, 1951–52, rapporterte at åsen er for liten og for lite viktig til å få eit namn, men at neset i nærleiken ikkje hadde namn enno. For å oppretthalde namnet i området, vart det derfor flytta frå åsen til bukta.
NM i friidrett 1966
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
400 m
<br style="clear:both;" />
800 m
<br style="clear:both;" />
80 m hekk
<br style="clear:both;" />
Høgdehopp
<br style="clear:both;" />
Sjtsjerbakovkjeda
Sjtsjerbakovkjeda er ei fjellkjede i Antartkits som går 30 km frå nord til sør like aust for Dallmannfjellet der ho utgjer austenden av Orvinfjella i Dronning Maud Land. Ho vart oppdaga og kartlagd frå flyfoto av Den tyske antarktisekspedisjonen, 1938-39. Ho vart også kartlagd frå flyfoto og landmålingar av den norske antarktisekspedisjonen, 1956–60, og kartlagd på ny av Den sovjetiske antarktisekspedisjonen, 1960–61. Fjellkjeda var kalla opp etter den sovjetiske forskaren D.I. Sjtsjerbakov (d. 1966).
Turn of the Tides
Gruppa vart langsamt mindre kjend for det generelle publikum etter dette albumet og fram til Quantum Gate i 2017, som skapte fornya interesse i gruppa. Det er det einaste studioalbumet deira med Zlatko Perica som offisielt medlem i gruppa.
Bakgrunn
I ei vidareutvikling av musikken deira, heldt Tangerine Dream fram den musikalske metoden dei hadde presentert på dei tidlegare Miramar-utgjevingane deira. I tillegg til elektronisk utstyr, brukte Tangerine Dream gitar, saksofon og korvokal. Men stilen deira vart òg utvida, som ein kan sjå i bruken av flamencogitar på «Firetongues», akustisk gitar på «Twilight Brigade» og andre spor som verka å skape ein meit atmosfærisk stil. I følgje CD-heftet er desse spora baserte på ei novelle skriven av Edgar Froese, som eit konseptalbum. Heftet forklarer at soga er henta frå ei bok kalla The Coachman's Tales, sjølv om det ikkje finst ei bok med denne tittelen. Jayney Klimek, som deltok på albumet Dreamtime, syng på songen «Galley Slave's Horizon». Opningssporet er ei omarbeidd utgåve av Modest Mussorgskij-stykket Pictures at an Exhibition. Nyutgjevinga av albumet kom med eit bonusspor kalla «Story of the Brave», som opphavleg vart gjeven ut på ein promoplate for albumet.
David Swensen
David Dietrichs Swensen var ein skulemann og næringsdrivar frå Skjold i Rogaland.
Turn of the Tides
Bakgrunn
Dette albumet kom ut på ny i 1996 og 1999, og så igjen på Membran i 2009.
David Swensen
Swensen var son til ein sokneprest. I 1845 var han eit halvår landbrukselev hos ein agronom i Lier. Året etter tilsett som praksislærar ved Buskeruds amts landbruksskule, styrar av skulen frå 1849 til 1863. I 1857 kjøpte han garden Skollerud i Ådalen, der han dreiv privat landbruksskule fram til 1874. Han selde då garden og busette seg i Kristiania. Her dreiv han skipsreiarlag og saman med andre starta han 1882 tresliperi på Vestfossen i Eiker. Året etter var han delaktig i opprettinga av Gjøvik cellulosefabrikk i Vardal.
Swensen var medlem av heradsstyret i Ådalen i lengre tid, ordførar i fleire år. Han var formann i matrikkelkommisjonen i heradet og av Hallingdals fogderikommisjon 1867-68. Swensen var 2. representant frå Buskeruds amt på Stortinget både i 1869-71 og 1871-73. I begge periodane var han medlem av tollkomiteen.
Swensen døydde i Kristiania i 1904.
Shiho Onodera
Shiho Onodera er ein japansk fotballspelar.
Tønder kommune
Tønder kommune er ein dansk kommune i Sønderjylland i Region Syddanmark. Kommunen vart skipa i samband med kommunereforma 1. januar 2007 og er ei samanslåing av Bredebo kommune, Højer kommune, Løgumkloster kommune, Nørre-Rangstrup kommune, Skærbæk kommune, og tidlegare Tønder kommune.
Kommunen har 37,928 innbyggjarar (2017) og administrasjonsenteret ligg i Tønder. Tønder kommune har grense mot Tyskland i sør.
Klaus-Peter Justus
Klaus-Peter Justus ({{datoar}) er ein tysk tidlegare friidrettstuøvar frå Königsee i Thüringen som tevla for Aust-Tyskland. Han vart europameister på 1500 meter i 1974.
Aktiv
Justus vann 1500 m i junior-europameisterskapen 1970. I 1972 sette han personleg rekord på distansen med 3.39,0 og fekk delta i sommarleikane i München. Her tok han seg vidare frå forsøket med eit godt løp, men i den tredje og siste av semifinalane presterte han langt under pari og vart utslått.
I 1974 tangerte Justus den personlege rekorden på 1500 m, men var ikkje mellom dei fremste medaljekandidatane under EM i friidrett 1974 i Roma. Han tok seg vidare som fjerdemann frå sitt kvalifiseringsløp, men ovverraska stort i finalen og vann spurten framfor Tom B. Hansen frå Danmark og Thomas Wessinghage frå Vest-Tyskland. Tida 3.40,5 var den same som då han tidlegare i sesongen vart austtysk meister på 1500 m. Han vann denne distansen i den nasjonale meisterskapen i 1970 og 1972-75.
Fylkesveg 385 i Møre og Romsdal
Fylkesveg 385 i Møre og Romsdal går mellom Edøy gamle kyrkje og Varden i Smøla kommune. Vegen er 6,5 km lang.
UEFA-cupfinalen i fotball 1992
UEFA-cupfinalen i fotball 1992 stod mellom nederlandske AFC Ajax frå Amsterdam og italienske Torino FC og vart avvikla med heime- og bortekamp for kvart av laga. Fyrste oppgjeret fann stad 29. april på Stadio delle Alpi i Torino framfor 65 377 tilskodar, returkampen den 13. mai på Olympisch stadion i Amsterdam såg 42 000 frå tribuneplass. Begge laga skåra to mål, Ajax vart kåra til vinnar med sine bortemål.
Kampane
I Torino sende Wim Jonk gjestelaget i leiinga i det 17. minutt med eit langskot frå 30 meter. 20 minuttar ut i den andre omgangen utlikna brasilianaren Walter Casagrande frå femmeteren etter retur frå Ajax-målvakta. Åtte minuttar seinare skåra svensken Stefan Pettersson for Ajax på straffespark, før Casagrande i det 82. minutt utlikna på ny då han vart spelt fri og tuppa ballen til sides for målvakta frå 7-8 meters hald.
Kampen i Amsterdam enda mållaust. Dermed vann heimelaget Ajax UEFA-pokalen på regelen om bortemål.
Laga
Torino FC stilte med Luca Marchegiani, Pasquale Bruno, Roberto Cravero (kaptein), Silvano Benedetti, Enrico Annoni, Roberto Mussi, Rafael Martín Vázquez, Gianluigi Lentini, Enzo Scifo, Walter Casagrande, Giorgio Venturin, Giorgio Breciani, Gianluca Sordo, Luca Fusi, Roberto Policano.
Dommarar
Joe Worrall frå England var dommar i Torino, Zoran Petrović frå Jugoslavia i Amsterdam.
Valerij Borzov
Valerij Filippovitsj Borzov er ein tidlegare sprintar og politikar frå Sambir i Ukraina som tevla for Sovjetunionen. Han vann to OL-gull i 1972 og til saman fire EM-gull i tida 1969-74. Borzov er gift med turnaren Ljudmila Turitsjeva.
Idrett
Borzov fekk sitt gjennombrot i 1969-sesongen då han med tida 10,0 tangerte europarekorden på 100 m. Same året vart han europameister på distansen i Aten med tida 10,4 sekundar, same tid fekk også sølvmedaljøren Alain Sarteur frå Frankrike. På 4x100 meter stafett vann Frankrike ein klar siger med tida 38,8, Borzov sprang Sovjetunionen inn til sølv på 39,3. I 1970-sesongen forbetra han den personlege rekorden på 200 m til 20,5.
I EM i friidrett 1971 i Helsingfors vart Borzov dobbeltmeister. Han tok ein suveren siger på 100 m med 10,26, andremann Gerhard Wucherer frå Vest-Tyskland fekk notert 10,48. Også 200 m vann Borzov på overlegent vis. Med sluttida 20,30 slo han dei andre medaljevinnarane med over fire tidels sekund.
Borzov vann gullmedaljane på 100 m og 200 meter også under Sommar-OL 1972 i München. På 100 m fekk han sluttida 10,14, sølvmannen Robert Taylor frå USA hadde 10,24. På 200 meter gjorde Borzov sitt snøggaste løp noko gong og vart klokka inn på 20,00 sekundar, Larry Black frå USA tok sølvet på 20,19. I 4x100 m stafett sprang Borzov på siste etappen Sovjetunionen inn til sølv på tida 38,50, USA sine fire utvalde vann gullmedaljen etter 38,19 sekundar.
Den 3. september 1974 tok Borzov sin fjerde EM-tittel. På 100-meteren i Roma slo han Pietro Mennea frå arrøngørlandet med sju hundredels sekund, vinnartida var 10,27. Under der olympiske leikane i Montreal i 1976 tok Borzov to nye olympiske medaljar då han fekk bronse både på 100 meter og på 4x100 meter stafett. På 100 m fekk han akkurat same tid som då han vann OL-gull fire år tidlegare, den nye olympiameisteren Hasely Crawford frå Trinidad og Tobago hadde 10,06.
Sør-Rondane
Sør-Rondane er ei fjellrekkje mellom Dronning Fabiolafjella og Wohlthatmassivet i Dronning Maud Land. Ho er kring 160 km lang med toppar opp mot 3400 moh. Dei vart oppdaga og fotografert frå lufta av medlemmar av Lars Christensen-ekspedisjonen den 6. februar 1937, og kalla opp etter Rondane i Noreg. Fjella were kartlagde i større detalj i 1957 av norske kartografar som arbeidde med flyfoto tekne av U.S. Navy Operasjon Highjump, 1946-47.
Skånes-Fagerhult
Skånes-Fagerhult er ein tettstad i Örkelljunga kommun i Skåne län i Sverige. I år 2005 hadde tettstaden 854 innbyggjarar.
Takashi Fukunishi
er ein tidlegare japansk fotballspelar.
Avkutta ikosaeder
Eit avkutta ikosaeder er ein arkimedisk lekam med 12 pentagonale og 20 heksagonale sider, 60 hjørne og 90 kantar. Denne blir kunstruert ved å kutte ein tredjedel av kantane i alle endar av eit ikosaeder. Dette gjev 12 nye pentagonale sider og gjer trekant-sidene heksagonale.
Symfoni nr. 26 av Haydn
'''Symfoni nr. 26''' i D-moll, Hoboken 1/26, er ein av dei tidlege Sturm und Drang-symfoniane skrivne av Joseph Haydn. Han vert populært kalla Lamentatione.
Bakgrunn
Haydn skreiv symfonien for påske. H. C. Robbins Landon har datert komposisjonen til 1768 (kanskje 1769). , men utan det signerte originalmanuskriptet er det umogeleg å verifisere dette. Tidlegare trudde ein at symfonien vart skriven for jul.
Han er eit tidleg døme på Sturm und Drang-stilen som prega mykje av symfoniane til Haydn fram til 1774 eller 1775.
Sidan Haydn sine dagar har symfonien hatt kallenamnet «Lamentatione» på grunn av Kristus-motivet i opninga av den andre satsen.
Satsar
Verket er i tre satsar, og endar med ein menuett og trio. Han er instrumentert for to oboar, to fagottar, valthorn, pauke, continuo (cembalo) og ein strykeseksjon med første- og andre fiolinar, bratsjar, celloar og kontrabasses. Sjølv om det ikkje finst ein sjølvstendig del for kontrabassen, kan han ha følgt celloen ein oktav under.
Kelp Point
Kelp Point er eit nes med mykje tang og tare (kelp på engelsk) rundt på sørsida av innløpet til Husvik, den sørlege armen av Strømnesfjorden, på nordkysten av Sør-Georgia. Det vart kartlagd og namngjeven av mannskap på Discovery Investigations i perioden 1926-30.
Varde kommune
Varde kommune er ein dansk kommune på vestkysten av Sønderjylland i Region Syddanmark. Kommunen vart skipa i samband med kommunereforma i 2007 og er ei samanslåing av Blaabjerg kommune, Blåvandshuuk kommune, Helle kommune, tidlegare Varde kommune og Ølgod kommune.
Kommunen har 50,452 innbyggjarar (2017) og administrasjonsenteret ligg i Varde.
Internet Archive
Internet Archive er ein ideell organisasjon som arbeider med å skapa og oppretthalda eit nettbasert bibliotek og arkiv av internett- og multimediaressursar. Organisasjonen er geografisk plassert i San Francisco i California i USA.
Internet Archive omfattar blant anna Wayback Machine, eit digitalt tilgjengeleg internettarkiv. Innhaldet inkluderer kopiar av nettsider, som regel fleire kopiar tatt på ulike tidspunkt, dataprogram, filmar, bøker og lydopptak.
For å sikra stabilitet, sikkerhet og tilgang er Internet Archive spegla hjå Biblioteket i Alexandria.
Fylkesveg 388 i Møre og Romsdal
Fylkesveg 388 i Møre og Romsdal går mellom Hovseidet og Volstad i Ålesund kommune. Vegen er 7,3 km lang.
Skänninge
Skänninge er ein svensk by i Mjölby kommun i Östergötlands län i Östergötland. I år 2005 hadde byen 3 242 innbyggjarar. Gjennom byen renn Skenaån. Skänninge ligg cirka 10 kilometer nord for Mjölby, ved vegane 32 og 206.
Arafatberget
Arafatberget (også kalla Arafathøgda eller Arafatfjellet) er ein granittås aust for Mekka. Det er også kjent som Nådefjellet (Jabal ar-Rahmah). Åsen er staden der Muhammed leverte avskjedstalen sin til muslimane som hadde følgt han under hadj då livet hans nærma seg slutten. Det stig omtrent 70 m over sletta.
Området som omringar Arafatberget vert kalla for Arafatsletta. Nemninga Arafatberget vert nokre gonger brukt om både åsen og sletta. Det er ein viktig stad i islam, fordi pilegrimane brukar ettermiddagen der under hajj, på den niande dagen av dhul-hidja. Å vere til stades på Arafatsletta på rett dag er avgjerande for at pilegrimsreisa skal vere gyldig. Mange pilegrimar vert verande heile natta i ei vakenatt.
Tenterhooks Crevasses
Tenterhooks Crevasses er eit stort system av bresprekker i Rennickbreen mellom Morozumi Range og Lanterman Range. Den sørlege delen av desse bresprekkane (nær Onlooker Nunatak) vart kryssa med store vanskar av medlemmar frå den nordlege geolog-gruppa under New Zealand Geological Survey Antarctic Expedition (NZGSAE), 1963–64, som gav dette namnet. On tenterhooks er eit engelsk uttrykk for «pinleg spenning» eller «utolmodig».
Måleriet Eidsvold 1814
Eidsvold 1814, òg kjend som Eidsvold Riksraad 1814, Riksforsamlingen på Eidsvoll og anna, er eit norsk måleri som syner riksforsamlinga på Eidsvoll i 1814 der den norske grunnlova vart skapt og vedteken. Biletet er laga av Oscar Arnold Wergeland (1844–1910) i perioden 1882–1885, følgjeleg omkring 70 år etter grunnlovsforsamlinga. Måleriet vart gjeve som gåve til Stortinget i Oslo, der det framleis heng i hovudsalen. Biletet er troleg det mest kjende historiemåleriet i norsk kunst.
Eidsvold 1814 vart tinga av korpslege og forretningsmann Lorentz Reinhold Boll Ring frå Drøbak og donert av han i eit brev til Stortinget 16. mai 1885. Det heng no i Stortingssalen.
Fremst i biletet står Christian Magnus Falsen oppreist framfor forsamlinga og les opp grunnlova, sorenskrivar Wilhelm Frimann Koren Christie sit ved sidan av han. I måleriet kan rundt 70 personar av dei 112 medlemma av Riksforsamlingen identifiserast.
Deck the Halls
«Deck the Halls» eller «Deck the Hall» (som er den originale tittelen) er ein tradisjonell britisk julesong. Melodien er frå Wales og går attende til 1500-talet, og kjem frå vintersongen «Nos Galan».
Den engelske teksten kom først ut i andre bindet av Welsh Melodies (framleis kalla «Nos Galan»), ei samling på fire bind skriven av John Thomas med walisisk tekst av John Jones (Talhaiarn) og engelsk tekst av den skotske musikaren Thomas Oliphant, sjølv om «fa la la» går attende til den originale walisiske «Nos Galan» og kan ha kome frå ein mellomalderballade. Songen har ei AABA-form. Serien Welsh Melodies kom i fire bind, dei første to i 1862, det tredje i 1870 og det fjerde i 1874.
Nos Galan
Melodien «Deck the Hall» er den same som for «Nos Galan» («Nyårsaftan»), ein tradisjonell walisisk nyårssong publisert i 1794, men som kan vere mykje eldre. Den walisiske og engelske teksten er:
Tekst
Den moderne teksten og melodien til «Deck the Hall» finn ein i The Song Book redigert av John Hullah og første gong publisert i 1866. Teksten vert tilskriven Thomas Oliphant, omsett frå den walisiske teksten til Talhaiarn.
Fylkesveg 388
Fylkesveg 388 finst i fleire fylke i Noreg:
Jean-de-Dieu Soult
'''Jean-de-Dieu Soult, 1. hertug av Dalmatia''' var ein fransk militærleiar og politisk figur under Napoleon og den franske restaurasjonen.
Jean-de-Dieu Soult verva seg til hæren som sekstenåring, og var sersjant i Strasbourg ved då den franske revolusjonen braut ut i 1789. Under krigen som følgde steig han i gradene og blei utnemnd til general av François-Joseph Lefebvre etter slaget ved Fleurus i 1794. Under slaget ved Stokach i 1799 tok han over som divisjonsgeneral for ein såra Lefebrve.
Napoleon gav han ansvar for den sørlege delen av kongedømet Napoli i 1800. I 1804 var han ein av 18 personar som blei utnemnd til marskalk av Frankrike av keisar Napoleon. Soult utmerka seg under dei sigerfulle slaga ved Ulm, Austerlitz og Jena, og blei utnemnd til hertug av Dalmatia i 1807. I slaga ved Eylau og Heilsberg hadde han mindre hell. Frå 1808 til 1811 kommanderte Soult styrkar i Spania, der han mellom anna kjempa mot britiske styrkar under Arthur Wellesley (seinare hertugen av Wellington) og mot spanske geriljastyrkar.
Under det tyske felttoget i 1813 deltok Soult i slaget ved Bautzen i mai, men vende tilbake til Spania etter det franske nederlaget ved Vitoria. Han blei til slutt driven tilbake og nedkjempa av Wellesley ved Toulouse i april 1814, fire dagar etter at ein overvunnen Napoleon hadde abdisert.
Under restaurasjonen støtta Soult den gjeninnsette Bourbon-kongen, men under dei hundre dagane til Napoleon i 1815 vende Soult seg til den tilbakevende keisaren og var generalstabsjef for han under slaget ved Waterloo.
Etter å ha blitt landsforvist ved den andre restaurasjonen blei Soult tilbakekalla i 1819, og var statsminister og krigsminister i fleire regjeringar. I 1847 utnemnde kong Ludvig Filip I han til generalmarskalk (Maréchal général des camps et armées du roi). Då Ludvig Filip blei styrta ved februarrevolusjonen i 1848 erklærte Soult seg som republikanar.
I 1854 gav Jean-de-Dieu Soult ut sine Mémoires i tre band.
Kjellaug Kvåle
Kjellaug Kvåle er ein norsk lærar. Ho er busett i Vågsøy kommune. Kvåle tok eksamen ved Bergen Lærerskole i 1963. Ho har hatt ulike stillingar innan skuleverket, lengst i Valdres og sist ved Vågsøy ungdomsskule.
Vejen kommune
Vejen kommune er ein dansk kommune midt i Sønderjylland i Region Syddanmark. Kommunen vart skipa i samband med kommunereforma 1. januar 2007 og er ei samanslåing av Brørup kommune, Holsted kommune, Rødding kommune og tidlegare Vejen kommune.
Kommunen har 42,822 innbyggjarar (2017) og administrasjonsenteret ligg i Vejen.
Lamadyr
Lamadyr (Lamini) er ei biologisk gruppe av søramerikanske kameldyr. Ho omfattar fire nolevande artar fordelt på to slekter, lama- og vikunjaslekta. Lamadyra er endemiske for den nye verda.
Lamadyr har ikkje kjønnsdimorfisme. Dei skil seg frå dei andre kameldyra kamel og dromedar ved å ha ein tett og lang pels.
Fordøyingssystemet til lamadyr er unikt i høve til andre kameldyr. Det er spesielt innretta på å fordøya særskilde gifter som finst i det naturleg kosthaldet deira. Vidare manglar dei galleblærestruktur.
Moderne mtDNA-studium tyder på at lamadyr blei domestiserte for mellom 7 000 og 6 000 år sidan, alpakka frå vikunja og lama frå guanako.
Guanako og vikunja er dei einaste ville kameldyrartene i Sør-Amerika. Dei stammar truleg frå ein felles progenitor som levde for kring 2-3 millionar år sidan. Dei fire nolvande artane kan para seg og danna fertilt avkom.
Martyr
Martyr (frå gresk μάρτυς, 'vitne') er ein person som gjev livet sitt for den religiøse trua si eller for ei spesiell sak. Historisk er omgrepet særleg knytt til kristendommen, spesielt til forfølgingane i romersk tid og under misjonsarbeidet seinare, men også i andre religionar er martyromgrepet viktig.
Kristendom
Martyriet er nemnt i Apostelgjerningane, der steininga av St. Stefan (som tradisjonelt vert kalla proto-martyren i kyrkja) vert skildra.
I misjonstida som følgde samanbrotet til Romarriket i vest leid også mange misjonærar martyrdøden under forsøka sine på å spreie kristendommen.
I moderne tid har kristne martyrium ofte vorte knytte til politiske hendingar, som til dømes prestar og nonner som har vorte drepne i Latin-Amerika fordi dei har tala indianarane og dei fattige si sak. Det finst inga sikker oversikt over kor mange kristne som vert drepne under omstende som gjer at dei vert rekna som martyrar.
Katolsk og ortodoks syn på martyrium
I dei kyrkjene som praktiserer helgenkult vert martyrane rekna som ein spesiell kategori. I Den katolske kyrkja er det ein spesiell prosess for heilagkåring av martyrar; mellom anna kan kravet til dokumenterte mirakel falle vekk, men ein må likevel gjennom ein prosess for å avgjere om det verkeleg er eit martyrium eller om det ligg andre grunnar bak dødsfallet.
Intra-kristne martyrar
Til tider har ulike kristne grupper undertrykt kvarandre med makt, og også dei som vart drepne i slike samanhengar vert ofte rekna som martyrar. Dei vert då ikkje sedde på som forsvararar av trua mot ein ytre fiende, men som forsvararar av det kyrkja deira oppfattar som den sanne trua. Eit tydeleg døme på dette finn ein i samband med reformasjonen i England, der både katolikkar og protestantar vart forfølgde under dei ulike regentane. Begge reknar dei som vart brende i denne perioden som martyrar.
Slike martyrium har ein heilt spesiell plass hjå anabaptistar og mormonarar, som reknar røtene sine tilbake til martyria i det 16. og 17. hundreåret. Blant mennonittar og amish vert boka Martyrenes speil med forteljingar om desse martyrane lesen i mange heimar.
I Noreg kjenner ein til at to bønder vart brende i 1555 fordi dei oppfordra til å minnast Jomfru Maria på laurdagane, noko som er ein katolsk tradisjon.
Islam
I islam er martyromgrepet i moderne tid ofte knytt til fundamentalistiske grupper. Det vert mange gonger brukt i politisk samanheng, til dømes i samband med sjølvmordsbombarar. Det klassiske, islamske martyriet er døden i krig mot vantru, og dette spela ei stor rolle i krosstogstida. Ein martyr er ifølgje Koranen garantert ein plass i Paradiset, og dette skulle auke moralen i troppane. Dette tydde at mange var villige til å risikere livet i krigen.
Politiske martyrar
I politisk samanheng vert omgrepet særleg brukt om personar som vart myrda grunna meininga si, som til dømes Martin Luther King jr. og Steve Biko. Det vert også brukt i tilfelle der det individuelle martyriet ikkje kjem så klart fram, som til dømes personar som vert drepne under demonstrasjonar.
Nokre gonger kan det vere ei overlapping mellom det religiøse og det politiske aspektet – Martin Luther King var både ein religiøs leiar og ein politisk leiar, og det kan argumenterast for at han gjorde dei politiske vala sine på grunn av den religiøse ståstaden sin. Eit anna døme på dette er Óscar Romero, erkebiskop i El Salvador, som vart myrda medan han feira messe, men av politiske årsaker. Den katolske kyrkja har ikkje eintydig definert han som martyr, fordi det ikkje var grunna trua si han vart drepen, men grunna den politiske aktiviteten sin.
Verdslege martyrar
I ein del tilfelle vert også personar som ikkje vart drepne som følgje av eit medvite val om noko omtala som martyrar. Dette kan til dømes vere terroroffer, eller soldatar som døyr i krig. Særleg i USA har det vore vanleg at politikarar omtalar falne soldatar som martyrar, underforstått at dei ofra seg for dei verdiane landet står for.
Nürnbergprinsippa
Nürnbergprinsippa er eit sett av retningslinjer som vart laga for å definera kva som utgjer krigsbrotsverk, lovbrot mot freden og lovbrot mot menneskja og dessutan når ein kan straffeforfylgja individ som har utført slike lovbrot. Nürnbergprinsippa har namnet sitt etter Nürnbergprosessen, der dei vart laga som eit juridisk grunnlag for straffeforfylginga av leiande personar i Det tredje riket.
Prinsipp I
Kvar person som utfører ei handling som utgjer eit lovbrot av internasjonale lover er ansvarleg for dette, og kan hermed  straffast.
Prinsipp II
Det faktumet at internasjonale lover ikkje fastset straff for ei handling som utgjer eit lovbrot under internasjonale lover, fritek ikkje personen som utførte handlinga frå ansvar under internasjonale lover.
Prinsipp III
Det faktumet at ein person som utførte ei handling som utgjer eit lovbrot under internasjonale lover handla som statsoverhovud eller ansvarleg offentleg tenestemann fritek han ikkje frå ansvar under internasjonale lover.
Taribah
Taribah (arabisk تاربه) er ein liten by i Hadramaut i Jemen, kring 511 km aust for hovudstaden San'a. Han ligg kring 20 km aust for Seiyun og 13 km vest for Tarim i Jemen. Han består av tre eller fire landsbyar, somme isolerte hus og eit vidt område med palmer.
Nürnbergprinsippa
Prinsipp IV
Det faktumet at ein person handla etter ordrar frå regjeringa si eller ein overordna fritek han ikkje frå ansvar under internasjonale lover, så framt eit moralsk val faktisk var mogleg for han.
Taribah
Mange Hadhrami frå Taribah har emigrert til utlandet.
Nürnbergprinsippa
Prinsipp V
Kvar person som er tiltala for eit lovbrot under internasjonale lover har rett til ei rettferdig rettssak basert på fakta og lov.
Prinsipp VII
Medansvarleg til eit lovbrot mot freden, krigsbrotsverk eller lovbrot mot menneskja som skildra i prinsipp VI er eit brot på internasjonale lover.
Jammin' Me
«Jammin' Me» er den første singelen frå Let Me Up (I've Had Enough), ein album av Tom Petty and the Heartbreakers frå 1987. Songen er skriven av Bob Dylan, Tom Petty og Mike Campbell. Heartland rock-songen er gjeven ut på samlealbuma Playback og Anthology: Through the Years.
Bakgrunn og tekst
På True Confessions-turneen mellom Tom Petty og Bob Dylan (som begge seinare vart med i Traveling Wilburys), samarbeidde på denne songen, som vart opningssporet på albumet. Songen handlar om ein mann som er «overvelda av «dei mange usamanhengande nyhendene som vert skapt i feilinformasjonsalderen» og inneheld ein «vaskesetel» av kjendisar i 1980-åra som Eddie Murphy, Joe Piscopo og Vanessa Redgrave, og eplet i auga til den unge Steve, er truleg ein referanse til Steve Jobs. Noko av teksten kom frå Dylan og Petty som plukka ord ut av ei avis og frå fjernsyn.
Utgjeving og mottaking
«Jammin' Me» vart gjeven ut som den første singelen frå Let Me Up (I've Had Enough) i 1987. Han nådde førsteplassen av Billboard Album Rock Trackslista og 18. plassen på Billboard Hot 100. Han vart den tredje singelen til Petty som nådde toppen av Album Rock-lista (seinare kalla Mainstream Rock) og låg der i fire veker. Kritikarane likte generelt singelen og Allmusic samanlikna han med Rolling Stones-songen «Start Me Up» og skreiv «den fantastiske grooven er særs smittande». Rolling Stone likte dei «rå gitarakkordane» til Petty og Campbell og «honkytonk-pianoet» til Benmont Tench.
Svartryggspett
Skildring
Fuglen blir kring 23 cm lang. Fjørdrakten på vaksne dyr er svart på hovudet, ryggen, vengene og enden. Dei er kvite frå strupa til magen, medan sidene er svarte med kvite striper. Stjerten er svart med kvite ytterfjører. Svartryggspett har ein viss kjønnsdimorfisme i fjørdrakten, der vaksne hannar har ei gul hette.
Til skilnad frå alle andre hakkespettar, bortsett frå granspett og tretåspett, har svartryggspett tre tær på kvar fot.
Leveområde og levevis
Svartryggspettar hekkar i taigaskog i Canada, Alaska, Nordvest-USA og nordlege Wisconsin, Minnesota, og Den øvre Michigan-halvøya. Arten er ein spesialist på brende skogsområde, der han et biller som lever på nyleg brende tre. Dei viktigaste billeslaga for spetten er biller frå familiane Cerambycidae og Buprestidae, slekta Ips og Dendroctonus ponderosae. Dei finn det meste av føda ved hjelp av hakking i tre, men kan også plukka henne av greiner.
Fuglane lagar reir i april og mai. Kvart år hakkar dei ut eit nytt reir ii eit dødt tre. Gamle reir kan brukast til reir av andre fuglar. Svartryggspetthoa legg tre eller fire egg. Foreldra byttar på å ruga på egga, men hannen rugar alltid om natta. Begge foreldra mater ungane, som blir flygedyktige i løpet av rundt 24 dagar.
Lætet til fuglen er eit enkelt, skarpt «pik». Det har lågare tone enn lætet til granspett.
Fylkesveg 397 i Møre og Romsdal
Fylkesveg 397 i Møre og Romsdal går mellom Skytterholm og Humla i Ålesund kommune. Vegen er 3,7 km lang.
St. Anton
St. Anton am Arlberg er ein landsby og ein kommune i Tirol i Austerrike. Kommunen dekker eit areal på 165,8 km² og har i kring 2 500 ibuarar. St. Anton ligg i ein fjelldal heilt vest i Tirol, på grensa mot Vorarlberg, om lag 100 km vest for Innsbruck.